Filip Berglund. Filip Berglund () (1997-yil 10-mayda tugʻilgan) — shvetsiyalik professional xokkeychi. Filip Berglund hozirda Shvetsiya xokkey ligasi (SHL) vakili „Örebro HK“ xokkey klubi jamoasi bilan oʻynamoqda. Filip Berglund „Edmonton Oilers“ xokkey klubi safiga 2016-yilgi NHL kirish loyihasida 91-oʻrindagi tanlov asosida qabul qilingan edi. Oʻyin faoliyati. Filip Berglund 14 yoshida „Skellefteå AIK“ xokkey klubida xokkey oʻynay boshladi. Filip Berglund Shvetsiya xokkey ligasidagi debyutini 2015—2016-yilgi mavsumda „Skellefteå AIK“ xokkey klubi bilan oʻtkazdi. 2016-yil 11-mayda Filip Berglund „Skellefteå AIK“ klubi bilan ikki yillik shartnoma imzolagan edi. Shundan soʻng, Filip Berglund 2016-yilgi NHL kirish loyihasida 91-oʻrindagi tanlov asosida „Edmonton Oilers“ xokkey klubi safiga qabul qilindi. 2019—2020-yillarda Filip Berglund „Skellefteå AIK“ xokkey klubi safida faoliyat olib bordi. Lekin mavsum COVID-19 tufayli bekor qilindi. Filip Berglund ushbu mavsumda (pandemiyagacha) klub safida 52 ta oʻyinda maydonga tushib, 20 ochko toʻplashga muvaffaq boʻldi. 2020-yil 20-mart kuni „Skellefteå AIK“ xokkey klubi bilan shartnomasini yakunlash arafasida Berglund „Linköping HC“ xokkey klubi bilan bir yillik shartnoma imzolab, SHLdagi faoliyatini davom ettirishga rozi boʻldi. 2020-yil 2-may kuni Filip Berglund, shuningdek, „Edmonton Oilers“ draft klubi bilan ikki yillik boshlangʻich darajadagi shartnoma imzoladi. „Edmonton Oilers“ xokkey klubi bilan shartnomasining soʻnggi mavsumida Filip Berglund Shimoliy Amerikadagi debyutini klubning Amerika xokkey ligasi filiali „Bakersfield Condors“ xokkey klubi bilan oʻtkazdi. Filip Berglund 2021—2022-yilgi mavsumda klub safida 53 ta oʻyinda maydonga tushib, 6 golli uzatmani amalga oshirdi. „Edmonton Oilers“ xokkey klubi bilan shartnoma muddati nihoyasiga yetkach, Filip Berglund klubni tark etdi. Shundan soʻng, Filip Berglund, 2022-yil 18-mayda Shvetsiyaga qaytib, SHLdagi uchinchi klubi „Örebro HK“ klubi bilan ikki yillik shartnoma imzoladi.